

Podgorica, 27. februar 2020.

Broj: 007-304/20-1301/1

**K O N C E S I O N I A K T**

**o mineralnoj sirovini tehničko-građevinskog kamena ležišta „Velji Zabio”,**

**Opština Bar**

**OPŠTI PODACI O KONCESIONOM AKTU**

**Naziv Koncesionog akta:**

**Koncesioni akt o mineralnoj sirovini tehničko-građevinskog kamena ležišta „Velji Zabio”, Opština Bar.**

Izrada Koncesionog akta izvršena je na osnovu inicijative za pokretanje postupka za dodjelu koncesije za detaljnja geološka istraživanja i eksploataciju nemetalične mineralne sirovine tehničko-građevinskog kamena na lokalitetu „Velji Zabio”, Opština Bar, od strane privrednog društva „Euromixbeton“ d.o.o. Bar, broj: 879 od 12.12.2018. godine, koja je zavedena u arhivi JU Zavod za geološka istraživanja Podgorica, broj: 05-1481/1, odnosno UP 05-152/1 od 12.12.2018. godine, u skladu sa članom 41, stav 3 Zakona o koncesijama („Sl.list CG“ br. 8/09).

Rješavajući po Inicijativi, Zavod je donio Rješenje, br. UP-05-152/2 od 22.01.2019. godine, kojim je obrazovana Komisija za ocjenu podnijete inicijative. Komisija je obrazovana na osnovu člana 1 stav 1 tačka 3 podtačka a Uredbe o povjeravanju dijela poslova iz nadležnosti Ministarstva ekonomije JU Zavod za geološka istraživanja – Podgorica („Sl.list CG“ br. 16/18 i 83/18), a u vezi sa čl. 17 stav 2 i 41 Zakona o koncesijama („Sl.list CG“ br. 8/09), čl. 39 i 40 Zakona o geološkim istraživanjima („Sl. list RCG”, br. 28/93, 27/94, 42/94 i 26/07 i „Sl. list CG“, br. 28/11), člana 15 Zakona o državnoj upravi („Sl. list RCG”, br. 38/03 i „Sl. list CG“, br. 22/08 ,42/11 i 54/16), člana 46 Zakona o upravnom postupku („Sl. list RCG”, br. 56/14, 20/15, 40/16 i 37/17) i člana 22 Statuta Zavoda.

Postupajući po Rješenju, Komisija je izvršila analizu dostavljene Inicijative, analizu dostupnih podataka kao i terenski obilazak lokaliteta „Velji Zabio“, u cilju utvrđivanja stanja i granica na predmetnom prostoru kao i procjenu uslova za buduće eksploatacione radove. Na osnovu svega navedenog, sačinjen je Izvještaj dana 28.02.2019. godine, u kojem je Komisija predložila da se navedena Inicijativa prihvati.

Napomena: Ukoliko se u sprovedenom postupku koncesija da ponuđaču koji nije podnosilac inicijative za davanje koncesije, nadležni organ će, bez odlaganja, vratiti podnosiocu inicijative deponovana sredstva, uz umanjenje za plaćeni iznos za otkup tenderske dokumentacije, a iznos troškova izrade koncesionog akta naplatiti od koncesionara (član 41 stav 5 Zakona o koncesijama „Sl.list CG’’ broj 8/09).

**Izrada Koncesionog akta:**

Stručna ekipa Zavoda je pristupila analizi raspoloživih podataka i izradi Nacrta Koncesionog akta za davanje prava na detaljna geološka istraživanja i eksploataciju tehničko-građevinskog kamena lokaliteta „Velji Zabio”, Opština Bar.

Koncesioni akt je urađen u skladu sa čl. 9, tačka 6, 17 i 19 Zakona o koncesijama („Sl. list CG“, br. 8/09).

**Izvori podataka za izradu Koncesionog akta:**

* Raspoloživa geološka i rudarska dokumentacija Ministarstva ekonomije i JU Zavod za geološka istraživanja, Podgorica;
* Podaci Uprave za nekretnine Crne Gore, Područna jedinica Bar;
* Mišljenje Sekretarijata Ministarstva održivog razvoja i turizma, Opšina Podgorica, akt br. 104-83/463 od 10.12.2018. godine;
* Podaci Uprave za statistiku Crne Gore, Monstat, akt br. 01-639/2, od 05.03.2019. godine, o prosječno ostvarenoj cijeni proizvoda mineralnih sirovina u Crnoj Gori u 2018. godini;
* Tehnički izvještaj sa koordinatama graničnih tačaka istražno- eksploatacionog prostora „Velji Zabio”.

**Zakonski propisi korišćeni pri izradi Koncesionog akta:**

* Zakon o koncesijama („Sl. list CG“, br. 8/09);
* Zakon o rudarstvu („Sl. list CG“, br. 65/08, 74/10 i 40/11);
* Zakon o geološkim istraživanjima („Sl. list RCG’’, br. 28/93, 27/94, 42/94 i 26/07 i „Sl. list CG“, br. 28/11);
* Zakon o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16);
* Uredba o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16);
* Uredba o visini sredstava za sanaciju i rekultivaciju prostora na kojem se izvode rudarski radovi, načinu obračunavanja, plaćanja i korišćenja tih sredstava („Sl. list CG“, br. 51/11).

**Mjesto i vrijeme izrade Koncesionog akta:** Podgorica, jul 2019. godine.

**Sadržaj**

[Uvod 5](#_Toc4581255)

[1. Tehnički izvještaj o ležištu tehničko-građevinskog kamena “Velji Zabio” 6](#_Toc4581256)

[2. Rok trajanja koncesije 12](#_Toc4581257)

[3. Osnovni parametri za ocjenu ekonomske opravdanosti investicije 13](#_Toc4581258)

[4.. Mjere za zaštitu životne sredine 15](#_Toc4581259)

[5. Rekultivacija istražno-eksploatacionog prostora “Velji Zabio” 16](#_Toc4581260)

[6. Unapređenje energetske efikasnosti 17](#_Toc4581261)

[7. Uslovi koje je dužan da ispunjava koncesionar u pogledu tehničke opremljenosti, finansijske sposobnosti i ostale reference i dokaze o ispunjavanju tih uslova 17](#_Toc4581262)

[8. Minimalni – početni iznos koncesione naknade 18](#_Toc4581263)

[9.. Kriterijumi za izbor najpovoljnije ponude 20](#_Toc4581264)

[10. Spisak potrebne tehničke dokumentacije sa uslovima za njenu izradu, odobrenja, saglasnosti i mišljenja za obavljanje koncesione djelatnosti 22](#_Toc4581265)

[11. Hronologija izrade tehničke dokumentacije i pribavljanje odobrenja i saglasnosti za izvođenje rudarskih radova 24](#_Toc4581266)

[12. Osnovni elementi tenderske dokumentacije (javni oglas, dokumentacija vezana za oglas) 24](#_Toc4581267)

[13. Spisak propisa koji se primijenjuju u postupku davanja koncesije i u vršenju koncesione djelatnosti 26](#_Toc4581268)

# UVOD

U skladu sa Zakonom o koncesijama („Službeni list CG”, broj 8/09) i Uredbom o povjeravanju dijela poslova iz nadležnosti Ministarstva ekonomije, JU Zavod za geološka istraživanja („Sl. list CG“ br. 16/18 i 83/18), (u daljem tekstu: Zavod) je pripremila Nacrt Koncesionog akta za lokalitet tehničko-građevinskog kamena „Velji Zabio”, Opština Bar, (u daljem tekstu: Koncesioni akt).

Cilj izrade Koncesionog akta je pokretanje postupka javnog nadmetanja za izbor najpovoljnije ponude za dodjelu Ugovora o koncesiji za detaljna geološka istraživanja i eksploataciju tehničko-građevinskog kamena na lokalitetu „Velji Zabio”, Opština Bar.

Izrada Koncesionog akta izvršena je na osnovu inicijative za pokretanje postupka za dodjelu koncesije za detaljna geološka istraživanja i eksploataciju mineralne sirovine tehničko-građevinskog kamena na lokalitetu „Velji Zabio”, Opština Bar, od strane privrednog društva „Euromixbeton“ d.o.o. Bar, koja je zavedena u arhivi JU Zavod za geološka istraživanja Podgorica, broj: 05-1443/1 odnosno UP-05-145/1 od 05.12.2018. godine, u skladu sa članom 41, stav 3 Zakona o koncesijama („Sl. list CG“ br. 8/09). Ocjena inicijative i izrada nacrta Koncesionog akta urađena je u JU Zavod za geološka istraživanja u skladu sa odredbama Uredbe o povjeravanju dijela poslova iz nadležnosti Ministarstva ekonomije JU Zavod za geološka istraživanja – Podgorica („Sl. list CG“ br. 16/18 i 83/18).

U skladu sa članom 18 stav 3 Zakona o koncesijama, prije upućivanja Koncesionog akta Vladi na usvajanje, Ministarstvo organizuje i sprovodi javnu raspravu u roku od 15 do 30 dana od dana upućivanja javnog poziva za javnu raspravu.

Poslije sprovedene javne rasprave, Ministarstvo dostavlja Vladi, u skladu sa članom 18 stav 1 Zakona o koncesijama, Koncesioni akt sa Izvještajem sa javne rasprave na usvajanje.

Nakon usvajanja Koncesionog akta od strane Vlade, Ministarstvo objavljuje Javni oglas za davanje koncesije za detaljna geološka istraživanja i eksploataciju mineralne sirovine tehničko-građevinskog kamena ležišta „Velji Zabio”, Opština Bar.

Koncesija za detaljna geološka istraživanja i eksploataciju tehničko-građevinskog kamena ležišta „Velji Zabio”, Opština Bar, daje se putem javnog nadmetanja u otvorenom postupku, na način propisan Zakonom o koncesijama.

Ponuđač dostavlja ponudu na osnovu Javnog oglasa za davanje koncesije. Rok za dostavljanje ponuda ne može biti kraći od 30 dana od dana objavljivanja Javnog oglasa u ’’Službenom listu Crne Gore’’.

# TEHNIČKI IZVJEŠTAJ O LEŽIŠTU TEHNIČKO-GRAĐEVINSKOG KAMENA

# „VELJI ZABIO”

## **Predmet koncesije**

Predmet ovog Koncesionog akta je ležište mineralne sirovine, tehničko-građevinskog kamena „Velji Zabio”, Opština Bar.

## **Položaj i opis ležišta tehničko-građevinskog kamena „Velji Zabio”**

Ležište tehničko-građevinskog kamena „Velji Zabio“, se nalazi na brdu Volujica, na teritoriji koja administrativno pripada Opštini Bar. Udaljeno je 4 km jugoistočno od Bara i pripada topografskom listu „Bar“ 1:25 000, odnosno listu „Titograd“ 1:100 000. Lokalnim asfaltnim putem ležište je povezano sa jadranskom magistralom odnosno magistralnim putem Bar – Ulcinj. Ovim magistralnim putem ležište je je povezano i sa željezniškom stanicom i lukom Bar.

Na osnovu zahtjeva JU Zavod za geološka istraživanja – Podgorica, u skladu sa Uredbom o povjeravanju dijela poslova iz nadležnosti Ministarstva ekonomije JU Zavod za geološka istraživanja („Sl.list CG“ br. 16/18 i 83/18), a za potrebe izrade koncesionog akta za ležište tehničko-građevinskog kamena „Velji Zabio“, Opština Bar, preduzeće za izvođenje geodetskih radova Etalon Geo Office doo Podgorica, koje je registrovano i licencirano za tu vrstu posla, je uradilo Tehnički izvještaj sa koordinatama graničnih tačaka istražno- eksploatacionog prostora „Velji Zabio“.

Na planu KO Zaljevo razmjere 1:2500, na zemljištu na kojem se nalazi ležište tehničko-građevinskog kamena „Velji Zabio“, definisan je istražno- eksploatacioni prostor sa 112 graničnih tačaka sa utvrđenim koordinatama državnog koordinatnog sistema (DKS) i površinom koju zahvata područje (290 417,31m²).

Na priloženim skicama prikazano je:

1) Područje koncesije sa naznačenim vlasnicima u trenutku izrade,

2) Područje koncesije na topografskoj karti 1:25000.

3) Područje koncesije na katstrskom planu KO Zaljevo sa koordinatama graničnih tačaka .

Područje se nalazi na području katastarske opštine Zaljevo i obuhvata katatarsku parcelu:

* KP 1913/2 upisanu u List nepokretnosti 293 KO Zaljevo.

Koordinate graničnih tačaka i površina ležišta tehničko-građevinskog kamena „Velji Zabio“, dati su u Tehničkom izvještaju, koji je sastavni dio predmetnog Koncesionog akta.

## **Podaci o imovinsko-pravnim odnosima**

Zemljište na kojem se nalazi lokalitet tehničko-građevinskog kamena „Velji Zabio“ je, prema informaciji podnosioca inicijative, priloženih listova nepokretnosti Uprave za nekretnine, područna jedinica Bar, kao i uvida u situacioni plan na kome su prikazane katastarske parcele i brojevi katastarskh parcela (kp 1913/2) i list nepokretnosti 293 KO Zaljevo, u vlasništvu podnosioca inicijative privrednog društva “Euromixbeton“ d.o.o. Bar.

Površina zahvata istražno-eksploatacionog prostora prikazana je u okviru Tehničkog izvještaja koji sadrži podatke sa naznačenim vlasnicima u trenutku izrade kao i koordinate graničnih tačaka uslovne parcelacije i preparcelacije.

Shodno članu 44 Zakona o koncesijama, ako se u vezi sa korišćenjem koncesije mora izvršiti eksproprijacija nepokretnosti, odnosno uređenje građevinskog zemljišta, troškovi, način i rokovi plaćanja naknade za eksproprijaciju nepokretnosti, odnosno uređenja građevinskog zemljišta, utvrđuju se i sprovodi u skladu sa zakonom.

Ukoliko je vlasnik zemljišta koncedent, ne vrši se eksproprijacija, već se smatra da je koncesionar dobijanjem koncesije dobio saglasnost za njegovo korišćenje.

Zakonom o eksproprijaciji ("Sl.list RCG", br. 055/00, 012/02, 028/06,“Sl.list CG", br. 021/08,030/17, 075/18) članom 4a definisano je da se nepokretnosti iz člana 2 ovog zakona mogu eksproprisati, između ostalog, radi istraživanja i eksploatacije rudnog i drugog prirodnog bogatstva.

S tim u vezi Vlada utvrđuje javni interes za eksproprijaciju katastarskih parcela u obuhvatu istražno-eksploatacionog prostora u skladu sa dinamikom eksploatacije u toku trajanja koncesionog ugovora.

Članom 45 Zakona o koncesijama na nepokretnosti koja je predmet koncesije upisuje se zabilježba tereta na osnovu zaključenog ugovora o koncesiji, u skladu sa zakonom kojim je uređen upis prava na nepokretnostima.

## **Podaci iz prostorno–planske dokumentacije**

Na osnovu dopisa Ministarstva održivog razvoja i turizma br. 104-83/463 od 10.12.2018. godine, shodno prostornom planu posebne namjene za Obalno područje Crne Gore (Sl. list CG br.56/18), ležište tehničko-građevinskog kamena „Velji Zabio“ je na grafičkom prilogu Plan namjene površina definisan kao koncesiono područje (3b). U tekstualnom dijelu plana, odnosno poglavlju Pregled ležišta mineralnih sirovina lokalitet „Velji Zabio“ je definisan kao ležište tehničko-građevinskog kamena. Prije donošenja odluke o pokretanju procedure za izradu koncesione dokumentacije, neophodno je da podnosilac Inicijative, shodno čl. 41 i čl. 19 Zakona o koncesijama obezbijedi podatke o namjeni prostora, odnosno izvod iz prostorno-planske dokumentacije od Sekretarijata za planiranje i uređenje prostora Opštine Bar i/ili drugog nadležnog organa.

* 1. **Mišljenje Uprave za zaštitu kulturnih dobara**

Sa aspekta zaštite kulturnih dobara nema smetnji za realizaciju predmetne koncesije, odnosno eksploataciju tehničko–građevinskog kamena na ležištu „Velji Zabio“.

## **Infrastrukturni objekti na prostoru ležišta tehničko-građevinskog kamena „Velji Zabio”**

Saobraćajne veze u užem i širem području eksploatacionog prostora su veoma dobre, kada se radi o drumskom, željezničkom i pomorskom saobraćaju. Samo ležište je lokalnim putem povezano sa Jadranskom magistralom, tj. sa magistralnim putem Bar– Ulcinj, a sa njim i sa željezniškom stanicom i lukom Bar. Najbliža željeznička stanica i pomorska luka je u Baru.

Blizina gradskog naselja, željezniške pruge, luke i magistralnih puteva, predstavljaju veoma povoljne uslove za ekonomičan rad kamenoloma.

Što se tiče vodosnabdijevanja, potrebne količine pijaće i industrijske vode, potrebne električne energije za rad drobiličnog postrojenja i pratećih objekata, tečnog pogonskog goriva, neophodnog za rad građevinskih mašina i kamiona, može se zaključiti da postoje svi potrebni uslovi za nesmetan rad na kamenolomu.

U granicama ležišta nema naselja, a zemljište je obraslo niskom šumom i kamenito, zbog čega je teško prohodno. U blizini ležišta nalazi se upravna zgrada i pomoćni objekti neophodni za eksploataciju tehničko–građevinskog kamena. Kao što je navedeno u neposrednoj blizini se nalazi Jadranska magistrala sa kojom je predmetno ležište povezano sa Barom prema zapadu, odnosno Ulcinjem prema jugoistoku. U ekonomskom pogledu, a imajući u vidu postojeću infrastrukturu, ovo područje je, uglavnom, oslonjeno na Bar. Na području Bara, u priobalnom dijelu, nalazi se veći broj naseljenih mjesta. Bar sa svojom okolinom kojoj pripada i predmetno ležište, je gusto naseljeno područje.

## **Geomorfološke karakteristike**

U geomorfološkom pogledu područje ležišta „Velji Zabio“ pripada oblasti Crnogorskog primorja. Reljef ovog područja je u direktnoj zavisnosti od litološkog sastava i strukturnog sklopa terena, tako da se jasno izdvaja priobalni pojas izgrađen od flišnih naslaga i zaleđe izgrađeno od karbonatnih stijena krečnjačko-dolomitskog sastava. Visinske razlike, manje ili više, brzo rastu od obale prema zaleđu.

U priobalnom pojasu izdvajaju se markantne reljefne cjeline kao što je Barsko polje, koje predstavlja kvartarno-akumulacionu oblast u kojoj se javljaju brojna manja ulegnuća i grebeni. Zaleđe zahvata sjeverni dio ovog područja i ima odlike brdsko-planinskog reljefa sa značajnijim uzvišenjima: Veligrad (496 m.n.v.), Volujica (256 m.n.v.), Mendra (164 m.n.v.), Bijela Gora (286 m.n.v.), Mali Kručiš (378 m.n.v.), zatim planinski vrhovi: Rastovac (999 m.n.v.), Sozina (990 m.n.v.), Vrsuta (1.152 m.n.v.), Lisinj (1.351 m.n.v.). Teren se prema moru i Barskom polju spušta veoma strmo. Brdo Volujica, u morfološkom smislu, predstavlja poluostrvo, sa najvisočijom kotom od 256 m.n.v. i završava se istoimenim rtom. Brdo se pruža pravcem SZ - JI, čija se sjeverna padina strmo spušta prema ravni Barskog polja. Značajni morfološki oblici, koji se pojavljuju u ovom kraju, su vrtače i manje jame, tipični predstavnici morfologije karsta.

Poluostrvo Volujica sa izraženim osnovnim grebenom, strmim jugozapadnim i sjeveroistočnim padinama, slabo razuđenom obalom, geološko-tektonskim sklopom i relativno malom površinom koju zahvata, nema uslova za pojavu, kako površinskih, tako i podzemnih voda.

## **Hidrografske karakteristike**

Hidrogeološke prilike ovog područja uslovljene su klimom, geološkom građom, litološkim sastavom stijenskih masa i njihovim zalijeganjem, tektonskim i morfološkim karakteristikama.

Sa hidrogeološkog aspekta, odlike područja u kome se nalazi ležište tehničko-građevinskog kamena „Velji Zabio” su relativno jednostavne, sa slabo razvijenom hidrografskom mrežom. Javljaju se povremeni tokovi u rječicama Orahovštici i Željeznici. Na obalnom pojasu su izraženi različiti oblici reljefa koji su posledica dejstva morskih talasa i drugih agenasa. U širem dijelu terena kaptirani su izvori sa malom izdašnošću, koji se koriste za vodosnabdjevanje okolnih naselja, itd.

## **Klimatske odlike**

Klimatske karakteristike ovog područja uslovljene su njegovim geografskim položajem, nadmorskom visinom i reljefom.

U klimatskom pogledu, područje pripada mediteranskom tipu sa bogatstvom padavina, velikom vlažnosti, temperaturama sa malim dnevnim i godišnjim kolebanjima, dok vjetrovi duvaju pretežno iz pravca sjevera, kad su hladni i suvi, a iz pravca juga topli i praćeni obilnim padavinama. Obilježja područja sa mediteranskom klimom su dugi, topli i sušni letnji periodi, a blagi i kišni zimski perodi.

***Tabela 2:*** *Srednje mjesečne i godišnje temperature vazduha (1961.-1990.)*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Mjesto | Srednje mjesečne i godišnje temperature vazduha (ºC) | | | | | | | | | | | | |
| **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** | **God.** |
| Bar | 8,3 | 8,9 | 10,6 | 13,6 | 17,7 | 21,2 | 23,4 | 23,1 | 20,3 | 16,7 | 13,1 | 9,8 | 15,6 |

*Prema: Hidrogeologija karsta Crne Gore, M.Radulović, 2000.*

Ljetnji period karakterišu visoke temperature vazduha, koje u toku jula i avgusta dostižu i preko 35ºC. Na bazi višegodišnjeg prosjeka, godišnje u priobalnom dijelu Crne Gore je zastupljeno 110 ljetnjih dana sa temperaturom od 25ºC i više. Godišnje je zastupljeno prosječno 29 dana kada maksimalna dnevna temperatura vazduha iznosi preko 30ºC. Na ovom pdručju je prosječno godišnje zastupljeno oko 10 dana sa mrazevima (kada je minimalna dnevna temperatura ispod 0ºC), dok je broj ledenih dana zanemarljiv (dani sa maksimalnom temperaturom ospod 0ºC).

Klimu područja Bara (kao i cijelog Crnogorskog primorja), karakterišu i sezonske oscilacije u režimu padavina u toku godine.(Tabela 3.)

***Tabela 3:*** *Srednje mjesečne i godišnje količine padavina (1961.-1990.)*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Mjesto | Srednje mjesečne i godišnje količine padavina (mm) | | | | | | | | | | | | |
| **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** | **God.** |
| Bar | 155,5 | 151,8 | 129,2 | 126,4 | 85,9 | 59,0 | 36,8 | 53,0 | 111,2 | 139,6 | 184,5 | 170,0 | 1402,9 |

*Prema: Hidrogeologija karsta Crne Gore, M.Radulović, 2000.*

Karakteristično je da u primorskom dijelu Crne Gore, u hladnijoj polovini godine padne i do tri četvrtine (75%) količine godišnjih padavina. Sniježne padavine su sasvim rijetke i beznačajne.

Na području Bara, dominantni su vjetrovi sjeveroistočnog smjera, čije učešće iznosi 28,6 %, pri čemu preovlađavaju slabiji vjetrovi, jačine 1,5 do 2,5 bofora. Prosječno godišnje učešće tišine (period bez vjetra) u Baru iznosi 23,2 %.

## **Podaci o izvršenim geološkim istraživanjima, rezervama i kvalitetu mineralne sirovine**

*Geološke karakteristike*

Ležište tehničko-građevinskog kamena „Velji Zabio“, se nalazi na sjeveroistočnom krilu antiklinale Volujica – Šasko brdo, koje izgrađuju sedimenti gornje krede tj. ***santon – kampana (K24,5).*** Pored sedimenata gornje krede, na sjeveroistočnom obodu ležišta su zastupljeni i sedimenti ***kvartara (Q).***

Sedimenti ***santon – kampana (K24,5),*** predstavljeni su slojevitim, debeloslojevitim do bankovitim, a na visočijim kotama mjestimično i masivnim krečnjacima, koji su djelimično brečizirani, svijetlosmeđe, smeđe do tamnosmeđe boje. Utvrđeno je da ovo ležište izgrađuju dva paketa santon – kampana.

Prvi paket sedimenata **(1*K24,5),*** izgrađuju smeđi, tamnosmeđi, slojeviti do bankoviti, rijetko i masivni krečnjaci, strukturnog tipa W, W-P i P, sa čestim bentonskim foranimiferama, aeolisakusima i kršem rudista. U ovim krečnjacima se javljaju i partije slabo cementovanih krečnjačkih breča.

Drugi paket sedimenata **(2*K24,5),*** je predstavljen slojevitim i debeloslojevitim, rijetko bankovitim, smeđim do tamnosmeđim krečnjacima, strukturnog tipa W, W-P i P, sa čestim bentonskim foranimiferama, aeolisakusima i rudistima, koji se javljaju i u vidu rudistnih lumakela i kokina.

Od tvorevina kvartara (Q), zastupljena je crvenica (terra rossa), koja je zastupljena na sjeveroistočnom obodu Volujice, van kontura ležišta.

U geotektonskom pogledu ležište tehničko-građevinskog kamena „Velji Zabio” koje izgrađuju već opisani karbonatni sedimenti gornjokredne starosti pripada Jadransko-jonskoj zoni.

*Rezerve mineralne sirovine*

Na osnovu analize raspoložive dokumentacije o ležištu tehničko-građevinskog kamena „Velji Zabio“, možemo zaključiti da su na predmetnom ležištu vršena detaljna geološka istraživanja tehničko-građevinskog kamena u više navrata, tako da postoje podaci o rezervama i kvalitetu mineralne sirovine, kao i mogućnosti njegove upotrebe.

U toku 2011. godine, izvedena su detaljna geološka istraživanja i urađen Elaborat o klasifikaciji, kategorizaciji i proračunu rezervi tehničko-građevinskog kamena ležišta „Velji Zabio” kod Bara, sa stanjem rezervi 31.12.2010. godine. Predmetni Elaborat je za potrebe AD „Zavod za izgradnju Bara” – Bar uradila JU Zavod za geološka istraživanja – Podgorica i isti je ovjeren Rješenjem Ministarstva ekonomije, broj: 01-1956/3 od 06.07.2011. godine. U narednoj tabeli dat je pregled strukture rezervi tehničko-građevinskog kamena u ležištu “Velji Zabio“:

***Tabela 4:*** *Pregled geoloških i eksploatacionih rezervi tehničko-građevinskog kamena*

|  |  |  |  |
| --- | --- | --- | --- |
| ***Rezerve*** | ***Kategorija*** | | ***Ukupne rezerve t-g kamena*** |
| ***B*** | ***C1*** |
| ***Geološke*** | **4.718.100** | **2.697.400** | **7.415.500** |
| ***Bilansne*** | **4.718.100** | **2.697.400** | **7.415.500** |
| ***Eksploatacione*** | **4.246.290** | **2.427.660** | **6.673.950** |

*Kvalitet mineralne sirovine*

Ispitivanje kvaliteta tehničko-građevinskog kamena u ležištu „Velji Zabio” vršena su u više navrata putem djelimičnih i kompletnih laboratorijskih analiza fizičko-mehaničkih karakteristika stijenske mase. U tabeli 5 prikazane su srednje vrijednosti fizičko-mehaničkih karakteristika tehničko-građevinskog kamena iz predmetnog ležišta.

Prema rezultatima laboratorijskih ispitivanja, koja se odnose na mineraloško-petrografski i hemijski sastav i fizičko-mehaničke osobine stijenske mase, proizilazi da kvalitet karbonatnih sedimenata ležišta „Velji Zabio” kod Bara zadovoljava sve kriterijume važećih domaćih standarda (JUS) u pogledu primjene u tehničko-građevinske svrhe.

Srednje vrijednosti parametara fizičko mehaničkih svojstava kamena iz ležišta „Velji Zabio” date su u sledećoj tabeli.

***Tabela 5:*** *Srednje vrijednosti pokazatelja kvaliteta tehničko-građevinskog kamena iz ležišta „Velji Zabio”*

|  |  |  |  |  |  |
| --- | --- | --- | --- | --- | --- |
| **Vrsta ispitivanja** | **Jedinica mjere** | **Broj analiza** | **Min. srednja vrijednost** | **Max. srednja vrijednost** | **Srednja vrijednost** |
| Čvrstoća na pritisak |  | | | | |
| - u suvom stanju  - u vodozasić. stanju  - posl. 25 cikl. zamrz. | MPa | 16 | 115,6 | 167,1 | 140,3 |
| MPa | 16 | 103,3 | 149,4 | 124,8 |
| MPa | 16 | 90,7 | 134,4 | 112,4 |
| Otpornost prema habanju brušenjem | cm3/50cm2 | 16 | 13,24 (12) | 14,28 (12) | 13,30 (16) |
| Zapreminska masa sa porama i šupljinama | kg/m3 | 16 | 2.604 | 2.693 | 2.645 |
| Zapreminska masa bez pora i šupljina | kg/m3 | 15 | 2.647 | 2.718 | 2.686 |
| Koeficijent zaprem. mase | - | 15 | 0,974 | 0,998 | 0,986 |
| Poroznost | % | 15 | 0,5 | 2,6 | 1,51 |
| Upijanje vode | % | 16 | 0,23 (15) | 0,46 (15) | 0,34 (16) |
| Postojanost na dejstvo Na2SO4 | - | 16 | postojan | | |
| Postojanost na mrazu | - | 16 | postojan | | |
| Sadržaj hlorida, sulfida i sulfata | % | 16 | ne sadrži | | |

Na osnovu dobijenih rezultata, a saglasno utvrđenim svojstvima i odredbama odgovarajućih standarda, tehničko-građevinski kamen ležišta „Velji Zabio” se može upotrijebiti kao tehničko-građevinski kamen za:

* proizvodnju agregata za izradu betona (JUS B.B2.009),
* proizvodnju agregata za izradu habajućih slojeva od asfaltnih betona po vrućem postupku za puteve sa lakim i vrlo lakim saobraćajnim opterećenjem (JUS U.E4.014),
* proizvodnju agregata za klasične i savremene podloge za puteve (JUS U.E9.020),
* proizvodnju agregata za gornje i donje noseće slojeve od bituminiziranog materijala po vrućem postupku (JUS U.E9.021 i JUS U.E9.028),
* proizvodnju tucanika kategorije II za zastor željezničkih pruga (Uputstvo za prijem i isporuku tucanika za zastor pruga na JŽ), i
* proizvodnju lomljenog kamena i tesanika za gruba zidanja u niskogradnji i hidrogradnji.

# ROK TRAJANJA KONCESIJE

Rok trajanja eksploatacije mineralne sirovine (vijek eksploatacije) zavisi od utvrđenih rezervi istih, godišnjeg kapaciteta eksploatacije i od zahtjeva tržišta.

Ovim koncesionim aktom daje se maksimalni rok koncesije za eksploataciju tehničko-građevinskog kamena na ležištu „Velji Zabio” na period od 30 godina, sa minimalnom godišnjom proizvodnjom od 20.000 m3 č.s.m., odnosno oko 30.000 m3 agregata različitih frakcija.

Koncesija za eksploataciju tehničko-građevinskog kamena iz lokaliteta „Velji Zabio” daje se na maksimalni period od 30 godina, od čega:

* šest (6) mjeseci za detaljna geološka istraživanja,
* šest (6) mjeseci za: izradu rudarske dokumentacije, pribavljanja odobrenja, saglasnosti i dozvola za izvođenje radova po istoj, pripremu ležišta za eksploataciju, instaliranje postrojenja i opreme potrebne za eksploataciju, kao i pribavljanje upotrebne dozvole za izgrađene objekte,
* 29 (dvadeset devet) godina za eksploataciju mineralne sirovine.

Ukupan koncesioni period, koji obuhvata sve gore navedene faze, ne prelazi zakonom definisan rok trajanja koncesije od 30 godina.

Rok trajanja faze detaljnih geoloških istraživanja i izrade rudarske i tehničke dokumentacije i pripremnih radova se ne može mijenjati.

# OSNOVNI PARAMETRI ZA OCJENU EKONOMSKE OPRAVDANOSTI INVESTICIJE

*Opis tehničko-tehnološkog procesa eksploatacije*

U ovom poglavlju daju se osnovni parametri koji treba da posluže ponuđačima, odnosno potencijalnim investitorima pri obradi proizvodnog i ekonomskog aspekta ponude i tehničko-ekonomske ocjene opravdanosti ove investicije.

## ***3.1. Ocjena mogućnosti korišćenja mineralne sirovine***

U poglavlju 1.10. ovog akta date su rezerve i podaci o kvalitetu mineralne sirovine.

## ***3.2. Proizvodni kapacitet i vijek eksploatacije***

Bilansne rezerve tehničko-građevinskog kamena ležišta „Velji Zabio” iznose 7.415.500 m3 č.s.m. i biće zahvaćene konturama površinskog kopa, a za predloženi period trajanja koncesije od 29 godina (za eksploataciju) proizvodni kapacitet će iznositi do 20.000 m3 č.s.m. ili 30.000 m3 agregata (svih frakcija) na godišnjem nivou (Kr=1,50).

Za godišnji kapacitet površinskog kopa od 20.000 m3 č.s.m., u predviđenom periodu eksploatacije od 29 godina, potrebno je 580.000 m3 č.s.m ili 7,8 % od bilansnih rezervi što daje mogućnost rada na ovom lokalitetu ne samo za predviđeni period trajanja koncesije nego i mnogo duže.

S obzirom na utvrđene rezerve, konfiguraciju terena, mogući razvoj kopa i druge povoljnosti, godišnji kapacitet se može povećati u odnosu na početni - minimalni godišnji kapacitet. To predstavlja značajnu povoljnost za ponuđače.

## ***3.3.* *Opis tehničko-tehnološkog procesa eksploatacije***

Na ovom ležištu, tip površinskog kopa će biti tipično brdski, što omogućuje primjenu klasične tehnologije na istom, eksploatacija tehničko-građevinskog kamena vršiće se od najvisočije etaže prema najnižoj.

Tehnološki proces rada na površinskom kopu sastoji se od radnih operacija:

* pripremni radovi,
* bušenje,
* miniranje,
* utovar,
* transport,
* drobljenje i klasiranje.

***Pripremni radovi***

Pripremni radovi obuhvataju čišćenje i ravnanje terena, čišćenje etažnih ravni i pripremu istih za potrebe bušenja, miniranja i druge pomoćne radove. Pripremni radovi izvodiće se buldožerom snage 300 KW i bagerom sa dubinskom korpom uz povremenu upotrebu hidrauličnog čekića.

***Bušenje***

Bušenje minskih bušotina vršilo bi se sa udarno-rotacionom bušilicom prečnika Ø 76 mm.

***Miniranje***

Miniranje krečnjaka vršilo bi se praškastim eksplozivom, prečnika patrone Ø 60 mm.

***Utovar***

Utovar odminiranog krečnjaka vršio bi se bagerom kašikarom, zapremine kašike od 1,5 m3, a utovar gotovog proizvoda utovarivačem zapremine korpe 3 m3.

***Transport***

Transport krečnjaka će biti gravitacijski, a mobilno drobilično postojenje će se postavljati i raditi do odminiranog ili naguranog tehničko-građevinskog kamena.

***Drobljenje i klasiranje***

Za drobljenje materijala potrebno je mobilno postrojenje kapaciteta od 15 m3/h, a za klasiranje mobilna sijačica istog kapacieta.

## ***3.4. Snabdijevanje električnom energijom, gorivom, vodom i eksplozivom i eksplozivnim sredstvima***

Budući da kroz sela koja se nalaze u blizini predmetne lokacije, prolazi nisko naponska električna mreža i visokonaponski dalekovod, snabdijevanje električnom energijom moguće je priključenjem na prenosni ili distributivni sistem a voda se može obezbijediti pomoću cistijerne za vodu ili pumpanjem vode iz rijeke Lješnice, pomoću vodenih pumpi, dok će se eksploziv i eksplozivna sredstva obezbijediti na tržištu kod specijalizovanih firmi.

***3.5. Potrebna oprema i mehanizacija***

***Tabela 6.*** *Potrebna oprema i mehanizacija*

|  |  |  |  |
| --- | --- | --- | --- |
| **Redni broj** | **Naziv** | **Količina** | **Cijena (€)** |
| 1 | Utovarivač | 1 | 90.000 |
| 2 | Bušilica | 1 | 60.000 |
| 3 | Kamion | 2 | 80.000 |
| 4 | Drobilično postrojenje | 1 | 170.000 |
| 5 | Buldožer | 1 | 150.000 |
| 6 | Bager | 1 | 80.000 |
| 7 | Cistijerna za vodu | 1 | 15.000 |
| **UKUPNO** | | | **645.000** |

## ***3.6. Objekti***

***Tabela 7.*** *Objekti*

|  |  |  |  |
| --- | --- | --- | --- |
| **Redni broj** | **Naziv** | **Količina** | **Cijena (€)** |
| 1 | Kontejner za kancelarije i magacin (20m2) | 2 | 5.000 |
| **UKUPNO** | | | **10.000** |

## 

## ***3.7. Radna snaga***

***Tabela 8.*** *Radna snaga*

|  |  |  |  |  |
| --- | --- | --- | --- | --- |
| **Redni broj** | **Naziv radnog mjesta** | **Potrebna kvalifikacija** | **Struka** | **Broj izvršioca** |
| 1 | Upravnik | VSS | Dipl.inž. rudarstva | 1 |
| 2 | Poslovođa | SSS | Rudarski tehničar | 1 |
| 3 | Rukovalac mobilnog postrojenja za preradu | KV | Rukovalac rud.-građ. mašina | 2 |
| 4 | Rukovalac mašinama | KV | Rukovalac rud.-građ. mašina | 3 |
| 5 | Vozač | KV | Vozač | 2 |
| 6 | Bušač | KV | Rudarski tehničar | 1 |
| 7 | Stražar | PK |  | 2 |
| **UKUPNO** | | | | **12** |

**Napomena:** Zaposleni treba da ispunjavaju uslove propisane čl. 93 Zakona o rudarstvu („Sl. list CG“, br. 65/08).

# MJERE ZA ZAŠTITU ŽIVOTNE SREDINE

Detaljna geološka istraživanja u manjoj mjeri mogu imati uticaj na životnu sredinu, dok eksploatacija i obrada mineralne sirovine, a time i tehničko-građevinskog kamena, je proces koji se, sa aspekta ekologije, smatra rizičnim.

U zakonskim propisima koji regulušu zaštitu životne sredine naglašeni su osnovni principi njene zaštite, i to: prirodnih vrijednosti zemljišta, vode i vazduha, kao i biodiverziteta (biljni i životinjski svijet).

Shodno naprijed navedenom, Koncesionar je dužan da na istražno-eksploatacionom prostoru „Velji Zabio”, pri planiranju i sprovođenju investicionog zahvata, sprovede postupak prethodne procjene uticaja na životnu sredinu, u skladu sa zakonom.

Rudarska aktivnost neminovno dovodi do nepovoljnih, odnosno, negativnih uticaja na životnu sredinu. U prvom redu, nepovoljni uticaji eksploatacije i obrade predmetne mineralne sirovine se odnose na značajniju promjenu reljefa, odnosno, značajniji uticaj na pejzaž, povećanu buku i neznatno zagađenje vazduha izduvnim gasovima i kamenom prašinom.

Shodno ovome, ekološko-tehnički uslovi treba da obezbijede zaštitu od uticaja buke, vibracija, prašine i drugih štetnih uticaja po okolinu. Ove zahtjeve Koncesionar treba imati u vidu prilikom izbora opreme i mehanizacije, odnosno, da se od proizvođača istih posjeduje garancija za ispunjavanje zakonom propisanih standarda.

Nadležni državni organ procjenjuje potrebu izrade Elaborata o procjeni uticaja zahvata na životnu sredinu, koji se radi u skladu sa Zakonom o procjeni uticaja zahvata na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13).

S obzirom na značaj očuvanja životne sredine, Koncesionar je dužan da se pridržava svih mjera zaštite u skladu sa zakonskim propisima.

Zakonska regulativa koja uređuje ovu djelatnost je sljedeća:

* Zakon o procjeni uticaja zahvata na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16);
* Zakon o zaštiti prirode („Sl. list CG“, br. 54/16);
* Uredba o projektima za koje se vrši procjena uticaja na životnu sredinu („Sl. list RCG“, br. 20/07 i „Sl. list CG“, br. 47/13 i 53/14);
* Uredba o visini naknada, načinu obračuna i plaćanja naknada zbog zagađenja životne sredine („Sl. list RCG“, br. 26/97, 09/00 i 52/00 i „Sl. list CG“, br. 33/08, 05/09, 64/09, 40/11 i 49/11);
* Pravilnik o sadržaju dokumentacije koja se podnosi uz zahtjev za odlučivanje o potrebi procjene uticaja na životnu sredinu („Sl. list CG“, br. 14/07);
* Pravilnik o sadržaju dokumentacije koja se podnosi uz zahtjev za određivanje obima i sadržaja Elaborata o procjeni uticaja na životnu sredinu („Sl. list CG“, br. 14/07);
* Pravilnik o sadržini Elaborata o procjeni uticaja na životnu sredinu („Sl. list CG“, br. 14/07).

# REKULTIVACIJA ISTRAŽNO-EKSPLOATACIONOG PROSTORA „VELJI ZABIO ”

Negativni uticaji budućih rudarskih aktivnosti na površinskom kopu „Velji Zabio” sa kvalitativnom procjenom mogućih nepovoljnih uticaja na radnu i životnu sredinu, obrađeni su u poglavlju 5. Mjere za zaštitu životne sredine.

U ovom poglavlju se obrađuje faza rekultivacije istražno-eksploatacionog prostora.

Novi zakonski uslovi za eksploataciju zahtijevaju da se izvrši rekultivacija prostora koji će biti degradiran obavljanjem koncesione djelatnosti, a sve to u cilju poboljšanja ekoloških uslova na samom lokalitetu i neposrednoj okolini.

Ako bi se degradirane površine ostavile, nakon izvođenja radova na eksploataciji, u istom stanju, mogu se očekivati neki od sljedećih negativnih uticaja:

* produžavanje nepovoljnog uticaja pejzažnog izgleda terena,
* pogoršavanje stanja degradiranih površina zbog ležišta erozije, klizišta i sl.,
* produžavanje negativnih uticaja na vazduh i okolno zemljište (podizanje prašine izazvane vjetrom, odnošenje materijala površinskim – atmosferskim vodama).

Projekat se mora realizovati u fazama, odnosno radovi na rekultivaciji izvoditi sukcesivno, paralelno sa razvojem kopa. To znači da je sa radovima na rekultivaciji potrebno početi odmah po završetku svake etaže.Osnovni cilj rekultivacije je da se prostoru, na kojem će biti vršena eksploatacija, da prirodna vrijednost slična ili bolja od prvobitne, što je, prema procijenjenim sadašnjim uslovima na ovom lokalitetu, sasvim moguće.

Crna Gora ima zakonske propise usaglašene sa standardima Evropske unije koji tretiraju rudarsku djelatnost, a u sklopu toga i obaveze Koncesionara za pridržavanje mjera zaštite životne i radne sredine i rekultivacije degradiranog prostora (Zakon o koncesijama, Zakon o rudarstvu i propisi iz oblasti zaštite životne sredine).

Zbog velike važnosti ove faze rada, zakonskim propisima utvrđena je obaveza izrade projektnih rješenja rekultivacije, izradom Glavnog rudarskog projekta (Pravilnik o sadržaju rudarskih projekata) ili izradom posebnog tehničkog projekta rekultivacije, koji je sastavni dio Glavnog rudarskog projekta.

Projektima se daju rješenja rudarsko-tehničke i biološke rekultivacije površina degradiranih izvođenjem rudarskih radova, uz uvažavanje uslova koji su utvrđeni Elaboratom o procjeni uticaja na životnu sredinu, vodnih uslova i sl.

## ***Zaključak***

U skladu sa članom 71 Zakona o rudarstvu koncesionar je dužan da u toku i po završetku radova na eksploataciji predmetne mineralne sirovine, a najkasnije u roku od jedne godine od dana završetka radova, privede zemljište na eksploatacionom polju namjeni prema Projektu rekultivacije zemljišta, odnosno, da preduzme mjere zaštite životne sredine sadržane u Elaboratu o procjeni uticaja na životnu sredinu na koji je, od strane organa državne uprave nadležnog za poslove zaštite životne sredine, data saglasnost i mjere zaštite voda u skladu sa zakonom.

O naprijed navedenim mjerama izvještavaju se nadležno ministarstvo za rudarstvo i ministarstva nadležna za poslove poljoprivrede, vodoprivrede, zaštite životne sredine i nadležni organ lokalne uprave. Za sanaciju i rekultivaciju, saglasno odredbi člana 73 Zakona o rudarstvu, koncesionar je dužan da od svake jedinice proizvoda mineralne sirovine mjesečno izdvaja sredstva za djelimičnu ili potpunu sanaciju zemljišta, a prema odobrenim projektima sanacije i rekultivacije.

Visina sredstava za sanaciju i rekultivaciju prostora na kojem se izvode rudarski radovi, način obračunavanja, plaćanja i korišćenja sredstava bliže je uređen Uredbom o visini sredstava za sanaciju i rekultivaciju prostora na kojem se izvode rudarski radovi, načinu obračunavanja, plaćanja i korišćenja tih sredstava („Sl. list CG”, br. 51/11).

# UNAPREĐENJE ENERGETSKE EFIKASNOSTI

Radi efikasnog korišćenja energije, u skladu sa odredbama Zakona o energetskoj efikasnosti („Sl. list”. CG br. 57/14 3/15), koncesionar je dužan da preduzima mjere za poboljšanje energetske efikasnosti.

Koncesionar je dužan da kroz izradu tehničke i projektne dokumentacije predvidi sprovođenje mjera za poboljšanje energetske efikasnosti, odnosno, ostvarivanje uštede energije i njeno racionalno korišćenje primjenom provjerenih savremenih tehnologija, čije je korišćenje ekonomski opravdano.

Sprovođenje mjera energetske efikasnosti utiče na kvalitet radne i životne sredine.

# USLOVI KOJE JE DUŽAN DA ISPUNJAVA KONCESIONAR U POGLEDU TEHNIČKE OPREMLJENOSTI, FINANSIJSKE SPOSOBNOSTI I OSTALE REFERENCE I DOKAZE O ISPUNJAVANJU TIH USLOVA

Obaveze koncesionara u pogledu ispunjavanja uslova definisanih u ovom poglavlju su sljedeće:

* da, u skladu sa članom 51 stav 2 Zakona o koncesijama, u roku od 60 dana od dana zaključenja Ugovora o koncesiji, osnuje i registruje privredno društvo ili drugo pravno lice sa sjedištem u Crnoj Gori, koje će obavljati koncesionu djelatnost ili da proširi registraciju za vršenje koncesione djelatnosti;
* da obezbijedi svu potrebnu geološku i rudarsku dokumentaciju, odobrenja i saglasnosti potrebnih za zakonito izvođenje radova;
* da obezbijedi opremu i mehanizaciju saglasno verifikovanoj rudarskoj i tehničkoj dokumentaciji - oprema i mehanizacija treba da ispunjava uslove propisane pravilnicima o tehičkim normativima za izvođenje planirane vrste radova na predmetnom lokalitetu;
* da obezbijedi radnu snagu saglasno ovom Koncesionom aktu i rudarskoj i tehničkoj dokumentaciji - zaposleni moraju da ispunjavaju uslove (u pogledu stepena stručne spreme, radnog iskustva, obučenosti i ovlašćenja za vršenje tih poslova) u skladu sa Zakonom o rudarstvu;
* da izvršava finansijski dio u pogledu obaveza utvrđenih Ugovorom o koncesiji, u smislu plaćanja koncesione naknade, dostavljanja obnovljive godišnje bankarske garancije, izdvajanja sredstava za rekultivaciju. Koncesionar mora da ostvaruje takve poslovne rezultate koji će mu omogućiti redovno poslovanje (redovno izmirivanje poreskih i drugih obaveza), a time i ispunjavanje ugovornih obaveza.

# MINIMALNI – POČETNI IZNOS KONCESIONE NAKNADE

Za korišćenje prava na eksploataciju mineralne sirovine, zakonskim propisima predviđeno je plaćanje koncesione naknade.

Koncesionim aktom se utvrđuje minimalni - početni iznos koncesione naknade.

Minimalna koncesiona naknada se utvrđuje na osnovu Uredbe o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16).

Navedenom Uredbom je utvrđeno da se minimalna koncesiona naknada određuje za eksploataciju mineralnih sirovina, tj. za period eksploatacije, a ne i za period koji je predviđen za detaljna geološka istraživanja.

## ***8.1. Minimalni - početni iznos koncesione naknade za eksploataciju***

Minimalna koncesiona naknada za eksploataciju (čl. 3 Uredbe) određuje se na osnovu sljedećih kriterijuma:

* rezervi mineralne sirovine koja je predmet koncesije;
* pripadnosti grupi ležišta;
* kvaliteta mineralne sirovine; i
* tržišne cijene mineralne sirovine.

### *8.1.1. Rezerve mineralne sirovine*

Bilansne rezerve tehničko-građevinskog kamena na ležištu „Velji Zabio” iznose 7.415.500 m3 č.s.m.

**Prema minimalnom godišnjem kapacitetu od 20.000 m3 č.s.m. tehničko-građevinskog kamena, za period od 29 godina (period koncesije za eksploataciju) otkopalo bi se 580.000 m3 č.s.m tehničko-građevinskog kamena. Od 20.000 m3 č.s.m. na godišnjem nivou u procesu dalje obrade sirovine dobilo bi se 30.000 m3 agregata različitih frakcija (kr,=1,5) što bi za period od 29 godina iznosilo 870.000 m3 tržišnog proizvoda.**

### *8.1.2. Pripadnost grupi ležišta*

Istražno-eksploatacioni prostor tehničko-građevinskog kamena „Velji Zabio”, prema navedenoj Uredbi, a na osnovu postojećih karakteristika i očekivanih uslova za eksploataciju, svrstana je u treću grupu geogenih ležišta (G3).

Po tom osnovu procentni iznos za obračun minimalne - početne koncesione naknade (čl. 15 Uredbe) iznosi 7% od tržišne vrijednosti eksploatacionih rezervi tehničko-građevinskog kamena, za koncesioni period za eksploataciju od 29 godina.

*8.1.3. Kvalitet mineralne sirovine*

Prema rezultatima laboratorijskih ispitivanja, koja se odnose na mineraloško-petrografski i hemijski sastav i fizičko-mehaničke osobine stijenske mase, proizilazi da kvalitet karbonatnih sedimenata ležišta „Velji Zabio” kod Bara zadovoljava sve kriterijume važećih domaćih standarda (JUS) u pogledu primjene u tehničko-građevinske svrhe.

Na osnovu dobijenih rezultata, a saglasno utvrđenim svojstvima i odredbama odgovarajućih standarda, tehničko-građevinski kamen ležišta „Velji Zabio” se može upotrijebiti kao tehničko-građevinski kamen za:

* proizvodnju agregata za izradu betona (JUS B.B2.009),
* proizvodnju agregata za izradu habajućih slojeva od asfaltnih betona po vrućem postupku za puteve sa lakim i vrlo lakim saobraćajnim opterećenjem (JUS U.E4.014),
* proizvodnju agregata za klasične i savremene podloge za puteve (JUS U.E9.020),
* proizvodnju agregata za gornje i donje noseće slojeve od bituminiziranog materijala po vrućem postupku (JUS U.E9.021 i JUS U.E9.028),
* proizvodnju tucanika kategorije II za zastor željezničkih pruga (Uputstvo za prijem i isporuku tucanika za zastor pruga na JŽ), i
* proizvodnju lomljenog kamena i tesanika za gruba zidanja u niskogradnji i hidrogradnji.

### *8.1.4. Tržišna vrijednost rezervi*

Na osnovu podataka, dostavljenih od Zavoda za statistiku Crne Gore o ostvarenim prodajnim cijenama mineralnih sirovina za period januar-decembar 2018. godine, br. 01-639/2 od 05.03.2019. godine. (zaveden u arhivi Ministarstva ekonomije 07.3.2018. godine pod brojem 970-42/2019-2), prosječna ostvarena cijena proizvoda mineralne sirovine tehničko-građevinskog kamena u Crnoj Gori u 2018. godini (čl. 16 Uredbe) iznosi **16,32 €/m3** r.m.

Na osnovu usvojenih parametara, tržišna vrijednost rezervi tehničko-građevinskog kamena koje se mogu otkopati prema minimalnom godišnjem kapacitetu za 29 godina je:

**VP= 580.000 m3 č.s.m x 1,5 x 16,32 €/m3 = 14 198 400,00 € ili 489 600,00 €/godišnje**

## ***8.2 Obračun minimalne koncesione naknade***

Minimalna koncesiona naknada za eksploataciju (čl. 18 Uredbe) obračunava se po obrascu:

**MDN= VP x G**

gdje su:

VP - vrijednost proizvodnje = 14 198 400,00 € (za 29 godine)

VP - vrijednost godišnje proizvodnje = 489 600,00 €

G - minimalni procentni iznos (7%)

**MDN = 14 198 400,00 € x 0,07 = 993 888,00 €** (ukupno za 29 godina)

**MDN = 489 600,00 x 0,07 = 34 272,00 €/godišnje**

Koncesiona naknada (čl. 19 Uredbe) za eksploataciju sastoji se iz stalnog (SDN) i promjenljivog (PDN) dijela naknade.

Obračunata minimalna koncesiona naknada predstavlja minimalni iznos stalnog dijela koncesione naknade:

**-Za period od 29 godina SDN = 993 888,00 €**

**-SDN (godišnje) = 34 272,00 €.**

Stalni dio koncesione naknade koji se utvrđuje Ugovorom o koncesiji, može, u zavisnosti od ponuda, biti veći od obračunatog minimalnog iznosa.

Zainteresovani ponuđači treba svojim ponudama, a u zavisnosti od sopstvene ekonomsko-finansijske analize, da ponude godišnji obim proizvodnje i procentualni iznos za obračun koncesione naknade, koji ne mogu biti manji od elemenata na osnovu kojih je obračunat minimalni iznos naknade.

Ugovoreni godišnji iznos SDN Koncesionar plaća tokom konesionog perioda u jednakim polugodišnjim ratama do kraja juna, odnosno, decembra tekuće godine.

## ***8.3. Promjenjivi dio koncesione naknade (PDN)***

Promjenljivi dio naknade obračunava se godišnje po obrascu:

**PDN=VPx(G+K) > SDN (godišnjeg iznosa)**

gdje su:

VP - godišnja vrijednost proizvodnje obračunata na osnovu ostvarene godišnje proizvodnje mineralne sirovine i prosječne godišnje prodajne cijene proizvoda

G - ugovoreni procentualni iznos za pripadnost grupi ležišta (ne manji od 7%)

K - vrijednost korektivnog faktora po osnovu ostvarene proizvodnje, obračunati iznos se uvećava od 0 do 3% (čl. 21 Uredbe).

Promjenljivi dio naknade, obračunava se na kraju svake godine. Uplata se vrši jedanput godišnje na osnovu Rješenja nadležnog ministarstva.

Obračun PDN se vrši na osnovu sljedeće dokumentacije:

* godišnjeg tehničkog izvještaja;
* izvještaja o radu i ostvarenom prihodu po osnovu ostvarene proizvodnje mineralne sirovine; i
* dokaza o količinama i prosječno ostvarenim prodajnim cijenama jedinice proizvoda na domaćem i stranom tržištu.

Dokumentaciju za obračun PDN podnosi koncesionar najkasnije do kraja marta tekuće, za prethodnu godinu.

# KRITERIJUMI ZA IZBOR NAJPOVOLJNIJE PONUDE

Kriterijumi na osnovu kojih se vrši vrednovanje ponuda su sljedeći:

|  |  |  |
| --- | --- | --- |
| **R.B.** | **K R I T E R I J U M I** | **Broj bodova** |
| **9.1** | Ponuđeni procentualni iznos za obračun koncesione naknade | **40** |
| **9.2** | Ponuđeni obim godišnje rudarske proizvodnje | **20** |
| **9.3** | Reference ponuđača | **15** |
| **9.4** | Finansijski aspekt - prosječni bruto prihod u posljednje tri godine | **10** |
| **9.5** | Kvalitet poslovnog plana i efekti na zapošljavanje i ekonomski razvoj | **15** |

## ***Ponuđeni procentualni iznos za obračun koncesione naknade***

**Tačkom 8.1.2 Koncesionog akta – Pripadnost grupi ležišta**, je definisano da se ležište tehničko-građevinskog kamena „Velji Zabio”, na osnovu postojećih karakteristika i očekivanih uslova za eksploataciju, svrstava u treću grupu geogenih ležišta (G3).

Po tom osnovu, shodno Uredbi o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11), procentni iznos za obračun minimalne - početne koncesione naknade (čl. 15 Uredbe) iznosi **7%** od tržišne vrijednosti bilansnih ili eksploatacionih rezervi tehničko-građevinskog kamena, odnosno, ukupnog tržišnog proizvoda, za koncesioni period za eksploataciju od 29 godina.

Ponuđači mogu ponuditi procentni iznos tržišne vrijednosti bilansnih ili eksploatacionih rezervi tehničko-građevinskog kamena koji je jednak ili veći od 7%.

Ovaj kriterijum se izračunava na sljedeći način:

**Kriterijum: P% / MP% x 40,**

gdje:

P% - označava % ponuđača

MP% - označava maksimalno ponuđeni % na tenderu

**40** – broj bodova za ovaj kriterijum

## ***9.2. Ponuđeni ukupni obim rudarske proizvodnje***

**Tačkom 8.1.1 Koncesionog akta - Rezerve mineralne sirovine**, Bilansne rezerve tehničko-građevinskog kamena na ležištu „Velji Zabio” iznose 7.415.500 m3 č.s.m. (Elaborat o klasifikaciji, kategorizaciji i proračunu rezervi tehničko-građevinskog kamena ležišta „Velji Zabio” kod Bara, sa stanjem rezervi 31.12.2010. godine). Prema minimalnom godišnjem kapacitetu od 20.000 m3 č.s.m. tehničko-građevinskog kamena, za period od 29 godina (period koncesije za eksploataciju) otkopalo bi se 580.000 m3 č.s.m tehničko-građevinskog kamena. Od 20.000 m3 č.s.m. na godišnjem nivou, u procesu dalje obrade sirovine dobilo bi se 30.000 m3 agregata različitih frakcija, što bi za period od 29 godina iznosilo 870.000 m3 tržišnog proizvoda.

Ponuđači mogu ponuditi obim godišnje rudarske proizvodnje koji je jednak ili veći od 20.000 m3 č.s.m.

Ovaj kriterijum se izračunava na sljedeći način:

**Kriterijum: PGP/MPGP x 20,**

gdje:

PGP - označava ponuđenu godišnju proizvodnju

MPGP - označava maksimalno ponuđenu godišnju proizvodnju ponuđenu na tenderu

**20** – broj bodova za ovaj kriterijum

## ***9.3. Reference ponuđača***

Ponuđač treba da dokaže: postojanje iskustva u koncesionoj djelatnosti eksploatacije čvrstih mineralnih sirovina, odnosno iskustvo u obavljanju druge privredne djelatnosti koja podrazumijeva srodnu tehnologiju rada (probijanje puteva, proširenje postojećih puteva, probijanje tunela, izrada platoa, nasipa, usjeka, iskopa, priprema mineralne sirovine - drobljenje, prosijavanje, izvođenje svih vrsta istražnih radova, izvođenje bušenja i miniranja), zatim djelatnosti proizvodnje betona i betonske galanterije, proizvodnje asfalta, kao i poštovanje izvršavanja ugovornih obaveza, u smislu dostavljanja, izmedju ostalog, liste izvršenih poslova koji su izvedeni ili se realizuju u posljednje tri godine, sa rokovima izvođenja radova, uključujući vrijednost, vrijeme i lokaciju izvođenja, uz dostavljanje potvrde o izvršenim poslovima i načinu na koji su isti obavljeni od strane poslovnih partnera ponuđača, plasman proizvoda i usluga na tržište.

U proceduru bodovanja ulaze reference potvrđene od strane Tenderske komisije.

Ponuđač koji ne dokaže ili ne dostavi reference dobija 0 bodova.

**Kriterijum: BPR / NBPR x 15,**

**gdje:**

**BPR**- označava broj potvrđenih referenci

**NBPR**- označava najveći broj potvrđenih referenci

**15**- označava broj bodova za ovaj kriterijum

Ponuđač sa najvećim brojem potvrđenih referenci dobija maksimalni broj bodova, dok ostali ponuđači dobijaju proporcionalno manji broj bodova u skladu sa navedenom formulom

## ***9.4. Finansijski aspekt - Prosječni bruto prihod ponuđača u posljednje tri godine***

Ovaj kriterijum se izračunava na sljedeći način:

**Kriterijum: PBP / MBP x 10,**

gdje:

**PBP –** označava prosječni bruto prihod ponuđača za posljednje tri godine

**MBP –** označava maksimalni prosječni bruto prihod za posljednje tri godine od ponuda koje se upoređuju

**10 –**označava broj bodova po ovom kriterijumu

Ukoliko je ponuđač konzorcijum, boduje se finansijska sposobnost svakog člana konzorcijuma.

Za ponuđače koji su registrovani u periodu kraćem od poslednje tri godine, prosjek se određuje po broju godina poslovanja s tim da je jedna godina poslovanja obavezni minimum.

## ***9.5. Kvalitet poslovnog plana i efekti na zapošljavanje i ekonomski razvoj***

Ponuđač je dužan da u skladu sa parametrima iz Koncesionog akta opiše poslovni plan za realizaciju koncesije i efekte realizacije koncesije na zapošljavanje i ekonomski razvoj.

Poslovni plan treba da sadrži planirana investiciona ulaganja za realizaciju koncesije (ulaganja u nabavku opreme i mehanizacije, u izgradnju infrastrukturnih objekata i u izradu projektne i ostale tehničke dokumentacije, ulaganja u procese pripreme mineralnih sirovina, procese primarne prarade, primarni agregati itd..), zapošljavanje radne snage u procesu eksploatacije, pripreme i primarne prerade, plasman proizvoda na tržište, eventualna valorizacija mineralne sirovine putem prerade itd.

Najveći broj bodova po ovom kriterijumu će se dati ponuđaču koji predstavi poslovni plan, zasnovan na pretpostavkama dugoročno održivog poslovanja, koji je najubjedljivije i najrealnije usklađen sa parametrima datim u Koncesionom aktu.

# SPISAK POTREBNE TEHNIČKE DOKUMENTACIJE SA USLOVIMA ZA NJENU IZRADU, ODOBRENJA, SAGLASNOSTI I MIŠLJENJA ZA OBAVLJANJE KONCESIONE DJELATNOSTI

## ***Detaljna geološka istraživanja***

Tokom eksploatacije, shodno odredbama Zakona o geološkim istraživanjima, budući Koncesionar je dužan da izvodi geološka istraživanja u cilju povećanja ukupnih rezervi mineralne sirovine.

Tokom koncesionog perioda budući Koncesionar je dužan da, u skladu sa odredbama Zakona o geološkim istraživanjima, dostavlja nadležnom državnom organu za rudarstvo i geološka istraživanja svake pete godine na ovjeru Elaborat o kasifikaciji, kategorizaciji i proračunu rezervi mineralne sirovine, sa stanjem na dan 31. decembar prethodne godine, koji se izrađuje na osnovu posebnih propisa.

## ***Eksploatacija mineralne sirovine***

## 10.2.1. Odobrenje za eksploataciju mineralne sirovine na eksploatacionom polju

Odobrenje za eksploataciju mineralne sirovine na eksploatacionom polju, u skladu sa članom 33 Zakona o rudarstvu, izdaje Ministarstvo ekonomije na zahtjev investitora. Uz zahtjev se dostavlja i sljedeća dokumentacija:

* ugovor o koncesiji;
* situaciona karta u razmjeri 1:10.000 (ili većoj) sa ucrtanim granicama eksploatacionog polja, javnim saobraćajnicama, rudarskim radovima i drugim objektima koji se nalaze na eksploatacionom polju, opisom granica, nazivom eksploatacionog polja i naznačenjem opštine na čijoj se teritoriji nalazi;
* potvrdu o bilansnim rezervama mineralnih sirovina koja se izdaje u skladu sa važećim propisima o klasifikaciji i kategorizaciji rezervi;
* studija izvodljivosti eksploatacije ležišta mineralnih sirovina sa prikazom uslova i načina eksploatacije i pripreme mineralnih sirovina sa dinamikom izvođenja radova i podacima o metanoobilnosti, zaprašenosti i zavodnjenosti, oplemenjivanju, upotrebi i plasmanu, mjerama zaštite i sanacije životne sredine kao i podacima o tehničkoj opremljenosti i stručnim kadrovima;
* mišljenje nadležnog organa za zaštitu životne sredine na studiju izvodljivosti eksploatacije;
* akt organa nadležnog za poslove urbanizma u pogledu usaglašenosti planirane eksploatacije mineralnih sirovina sa odgovarajućim prostornim, odnosno urbanističkim planovima;
* licenca za izvođenje radova;
* drugi podaci od značaja za izdavanje odobrenja na zahtjev nadležnog organa.

## 10.2.2. Odobrenje za izvođenje radova po rudarskom projektu

Nakon dobijanja odobrenja za eksploataciju mineralne sirovine na eksploatacionom polju, pristupa se izradi rudarske tehničke dokumentacije – rudarskog projekta eksploatacije.

Rudarski projekat izrađuje se za izgradnju novih rudarskih objekata, sistema otvaranja i pripreme rudarskih objekata radi eksploatacije mineralne sirovine. Rudarski projekat podliježe tehničkoj kontroli (reviziji), koju vrši nadležni organ preko stručne komisije ili pravnog lica koje ima Licencu za izradu rudarskih projekata.

Odobrenje za izvođenje radova po rudarskom projektu, u skladu sa članom 53 Zakona o rudarstvu, izdaje Ministarstvo ekonomije na zahtjev investitora. Uz zahtjev se dostavlja i sljedeća dokumentacija:

* rudarski projekat sa revizionom klauzulom;
* potvrda-saglasnost organa koji je izdao uslove da je rudarski projekat urađen u skladu sa izdatim uslovima;
* urbanističko-tehnički uslovi;
* dokaz o pravu svojine ili korišćenja na zemljištu, odnosno službenosti za najmanje dvije godine eksploatacije mineralne sirovine prema dinamici utvrđenoj koncesionim pravom;
* saglasnost organa državne uprave nadležnog za poslove zaštite životne sredine na elaborat procjene uticaja na životnu sredinu ili odluku da nije potrebno vršiti procjenu uticaja koje se izdaju u skladu sa posebnim propisom;
* vodoprivredna saglasnost na projekte kada eksploatacija mineralnih sirovina utiče na režim voda;
* saobraćajna saglasnost za pristup javnim saobraćajnicama;
* licenca za izvođenje radova;
* dokaz o plaćenoj naknadi za promjenu namjene korišćenja poljoprivrednog zemljišta.

Za izgradnju rudarskih objekata i postrojenja dostavlja se i dokumentacija u skladu sa propisima o građenju u zavisnosti od vrste objekta i utvrđenih uslova za izradu tehničke dokumentacije, a naročito sljedeće saglasnosti: elektro-energetska, zaštite na radu, sanitarna, protivpožarna, vodovodna, za priključenje na telekomunikacionu mrežu.

### 10.2.3. Odobrenje za upotrebu rudarskih objekata

Izgrađeni rudarski objekti ili dijelovi rudarskih objekata koji se mogu samostalno koristiti, prije početka korišćenja, podliježu tehničkom pregledu, koji obuhvata pregled: rudarskih i građevinskih radova, električnih postrojenja, uređaja i instalacija i rudarske opreme i postrojenja.

Tehničkim pregledom utvrđuje se usklađenost izvedenih radova sa tehničkom dokumentacijom na osnovu koje je izdato odobrenje za izvođenje radova, tehničkim propisima čija je primjena obavezna pri izgradnji rudarskih objekata i mjerama i normativima zaštite na radu i zaštite životne sredine. Troškove tehničkog pregleda snosi investitor.

Tehnički pregled i odobrenje za upotrebu rudarskih objekata ili dijela objekta vrši nadležni organ preko stručne komisije ili pravnog lica u skladu sa propisima o izgradnji objekata.

Ako je za izdavanje odobrenja za upotrebu rudarskih objekata posebnim zakonom propisana obaveza prethodnog pribavljanja saglasnosti ili dozvole drugih organa ili organizacija, uz zahtjev za izdavanje odobrenja podnosi se i saglasnost, odnosno, dozvola.

# HRONOLOGIJA IZRADE TEHNIČKE DOKUMENTACIJE I PRIBAVLJANJE ODOBRENJA I SAGLASNOSTI ZA IZVOĐENJE RUDARSKIH RADOVA

**Korak 1**. Izdavanje Licence za izvođenje rudarskih radova;

**Korak 2.** Izrada rudarskog projekta i njegova revizija od strane Ministarstva ekonomije;

**Korak 3.** Dobijanje odobrenja za eksploataciju mineralne sirovine na eksploatacionom polju;

**Korak 4**. Dobijanje odobrenja za izvođenje radova po rudarskom projektu;

**Korak 5**. Tehnički prijem rudarskih objekata.

# OSNOVNI ELEMENTI TENDERSKE DOKUMENTACIJE (JAVNI OGLAS, DOKUMENTACIJA VEZANA ZA OGLAS)

**Tendersku dokumentaciju čine sljedeća dokumenta:**

* Koncesioni akt;
* Dokumentacija vezana uz ponudu;
* Javni oglas,
* Uputstvo za podnošenje ponuda i
* Nacrt ugovora o koncesiji.

## ***12.1. Dokumentacija koja se prilaže uz ponudu***

Shodno članu 23 Zakona o koncesijama nepodobni da učestvuju na javnom nadmetanju za davanje koncesije su:

* privredna društva, druga pravna lica i preduzetnici nad kojima je pokrenut postupak stečaja ili likvidacije, osim postupka reorganizacije u skladu sa zakonom kojim je uređena insolventnost privrednih društava;
* privredna društva, druga pravna lica, preduzetnici i fizička lica koja su pravosnažnom presudom osuđena za krivično djelo izvršeno u vršenju profesionalne djelatnosti;
* privredna društva, druga pravna lica, preduzetnici i fizička lica koja imaju neizmirene poreske obaveze i obaveze po osnovu kazni izrečenih u krivičnom ili prekršajnom postupku, u periodu od najmanje tri godine prije objavljivanja javnog oglasa.

S tim u vezi, u cilju dokazivanja da je ponuđač podoban da učestvuje u postupku javnog nadmetanja, neophodno je dostaviti sljedeću dokumentaciju:

* Izvod iz sudskog, ili drugog odgovarajućeg registra države u kojoj ponuđač ima sjedište- dokaz izdaje CRPS;
* dokaz da protiv privrednog društva, drugog pravnog lica i preduzetnika nije pokrenut postupak stečaja - dokaz/potvrdu izdaje Privredni sud;
* dokaz da privredno društvo, drugo pravno lica i preduzetnik nijesu pokrenuli postupak dobrovoljne likvidacije - dokaz/potvrdu izdaje CRPS;
* dokaz da privredno društvo, drugo pravno lice, preduzetnik i fizičko lice nije pravosnažno osuđeno za krivično djelo izvršeno u vršenju profesionalne djelatnosti – dokaz/potvrdu za privredno društvo, drugo pravno lice i preduzetnika izdaje Ministarstvo pravde, a za fizička lica dokaz/potvrdu izdaje nadležni Osnovni sud;
* dokaz da je privredno društvo, drugo pravno lice, preduzetnik i fizičko lice izmirilo obaveze po osnovu svih poreza na državnom i lokalnom nivou – dokaz/e izdaje/u poreski/e organ/i uprave na državnom i lokalnom nivou;
* dokaz da privredno društvo, drugo pravno lice, preduzetnik i fizičko lice nema neizmirenih obaveza po osnovu kazni izrečenih u krivičnom ili prekršajnom postupku u periodu od najmanje tri godine prije objavljivanja javnog oglasa- dokaz/potvrdu izdaje Ministarstvo pravde

Navedeni dokazi ne smiju biti stariji od devedeset (90) dana od dana objavljivanja oglasa.

Ukoliko država u kojoj ponuđač ima sjedište ne izdaje navedene dokaze, ovi dokazi mogu biti zamijenjeni izjavom ponuđača pod krivičnom i materijalnom odgovornošću, odnosno ukoliko u državi u kojoj je sjedište ponuđača nema zakonskih odredbi koje se tiču izjava pod krivičnom i materijalnom odgovornošću, izjavom datom pred nadležnim sudskim ili upravnim organom ili notarom.

Pored navedenog, ponuđač je dužan dostaviti i:

* Bankarsku garanciju ponude u skladu sa Uputstvom za podnošenje ponuda i
* Popunjeni Obrazac iz Uputstva za podnošenje ponuda.

U slučaju da Ponuđač nastupa kao konzorcijum kompanija, onda je za svakog člana konzorcijuma neophodno dostaviti dokaze kojima se potvrđuje da je član podoban da učestvuje u postupku javnog nadmetanja, kao i ugovor o konzorcijumu, koji izričito predviđa:

* da će svi članovi konzorcijuma biti solidarno odgovorni za izvršenje Ugovora u skladu sa njegovim uslovima;
* procenat učešća u konzorcijumu;
* obaveze svakog člana konzorcijuma i
* ovlašćenje jednog člana koji će istupati u ime konzorcijuma.

Vlasnička struktura u koncesionom društvu mora odgovarati procentu učešća članova u konzorcijumu utvđenom prilikom podnošenja ponude i ista se ne može mijenjati bez saglasnosti koncedenta.

## ***12.2. Javni oglas***

Javni oglas, u skladu sa članom 21 Zakona o koncesijama, objavljuje se u „Službenom listu Crne Gore”, najmanje u jednom dnevnom štampanom mediju koji se distribuira na teritoriji cijele Crne Gore i na internet stranici nadležnog organa, odnosno, u ovom slučaju Ministarstva ekonomije.

Javni oglas za dodjelu predmetne koncesije sadrži sljedeće:

* opis predmeta koncesije, granice istražno-eksploatacionog prostora;
* osnovne elemente Koncesionog akta;
* adresu i rok za dostavljanje ponude na Javni oglas (rok se određuje prema periodu za pripremu ponude i teče od dana objavljivanja javnog oglasa u „Službenom listu Crne Gore“ i ne može biti kraći od 30 dana);
* kriterijume za učešće na Javnom oglasu i mogućnost podnošenja zajedničke ponude;
* pravila prema kojima se Javni oglas sprovodi;
* način dostavljanja ponude;
* moguće vrijeme posjete lokacije na kojoj će se vršiti koncesiona djelatnost;
* datum, vrijeme i mjesto otvaranja prispjelih ponuda na Javni oglas;
* rok u kome se ponuda na Javni oglas može povući;
* određivanje vrste ponude (tehničke i finansijske ili samo finansijske ponude);
* podatke o visini i obliku depozita i garancije i perioda za koji se traže;
* uslove, rok i način vraćanja depozita i garancije;
* ime lica zaduženog za davanje relevantnih informacija u postupku Javnog oglasa;
* mjesto na kojem se može i vrijeme u kojem se može preuzeti Koncesioni akt i Tenderska dokumentacija, kao i cijena Tenderske dokumentacije u visini troškova njene izrade.

Javni oglas, nakon objavljivanja, nadležni organ može izmijeniti, osim elemenata utvrđenih Koncesionim aktom. Izmjena Javnog oglasa se objavljuje na način na koji je objavljen osnovni tekst Javnog oglasa, s tim što se rok za dostavljanje ponuda produžava za vrijeme koje je proteklo od dana objavljivanja Javnog oglasa.

## ***12.3. Ugovor o koncesiji***

Sastavni dio Tenederske dokumentacije je i Nacrt ugovora o koncesiji, koji je dat kao Prilog Koncesionog akta.

## ***12.4. Uputstvo za podnošenje ponuda***

Sastavni dio Tenederske dokumentacije je i Uputstvo za podnošenje ponuda, koje je dato kao Prilog Koncesionog akta.

# SPISAK PROPISA KOJI SE PRIMIJENJUJU U POSTUPKU DAVANJA KONCESIJE I U VRŠENJU KONCESIONE DJELATNOSTI

Propisi koji se primijenjuju u postupku davanja koncesije i vršenja koncesione djelatnosti:

* Zakon o koncesijama (“Sl. list CG”, br. 8/09);
* Uredba o bližem načinu sprovođenja postupka javnog nadmetanja u otvorenom i dvostepenom postupku davanja koncesije (“Sl. list CG”, br. 67/09);
* Zakon o rudarstvu („Sl. list CG“, br. 65/08, 74/10 i 40/11);
* Zakon o geološkim istraživanjima (‘’Sl. list RCG’’, br. 28/93, 27/94, 42/94 i 26/07 i „Sl. list CG“, br. 28/11);
* Zakon o zaštiti i zdravlju na radu („Sl. list CG“, br. 34/14);
* Zakon o planiranju prostora i izgradnji objekata (“Sl. list CG”, br. 64/17);
* Zakon o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16);
* Zakon o zaštiti prirode („Sl. list CG“, br. 54/16);
* Zakon o životnoj sredini („Sl. list CG“, br. 52/16);
* Zakon o zaštiti kulturnih dobara Crne Gore („Sl. list CG“, br. 49/10);
* Zakon o državnoj imovini (“Sl. list CG”, br. 21/09 i 40/11);
* Zakon o zaštiti konkurencije („Sl. list CG“, br. 44/12 i 13/18);
* Uredba o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16);
* Uredba o visini sredstava za sanaciju i rekultivaciju prostora na kojem se izvode rudarski radovi, način obračunavanja, plaćanja i korišćenja tih sredstava („Sl. list CG“, br. 51/11);
* Pravlnik o klasifikaciji, kategorizaciji i proračunu rezervi čvrstih mineralnih sirovina i vođenju evidencije o njima („Sl. list SFRJ“, br. 53/79);
* Pravilnik o rudarskim mjerenjima („Sl. list RCG“, br. 26/94);
* Pravilnik o izradi projekata geoloških istraživanja („Sl. list SRCG“, br. 09/85 i 16/85);
* Pravilnik o sadržini rudarskih projekata („Sl. list CG“, br. 74/09);
* Pravilnik o sadržaju zahtjeva i dokumentaciji za izdavanje dozvole za preradu i/ili zbrinjavanje otpada iz rudarstva ("Službeni list Crne Gore", br. 078/16);
* Pravilnik o tehničkim normativima za površinsku eksploataciju ležišta mineralnih sirovina („Sl. list SFRJ“, br. 62/87);
* Pravilnik o tehničkim normativima za površinsku eksploataciju arhitektonsko-građevinskog (ukrasnog) kamena, tehničko-građevinskog kamena, šljunka i pijeska i preradu arhitektonsko-građevinskog (ukrasnog) kamena („Sl. list SFRJ“, br. 11/86);
* Uputstvo o izradi godišnjeg tehničkog izvještaja i godišnjeg finansijskog izvještaja o poslovanju koncesionara koji imaju pravo na eksploataciju mineralnih sirovina („Sl. list RCG“, br. 10/95) i
* ostali propisi.

**Napomena**

Prikazani parametri i podaci predstavljaju samo okvirnu, aproksimativnu ocjenu ekonomske opravdanosti investicije i nijesu garancija investitorima na osnovu koje imaju pravo na bilo kakvu štetu, već ponuđač prihvata kompletan rizik prilikom podnošenja ponude.

**P R I L O Z I**

**1.** Nacrt Ugovora

* Prilog 1 – obrazac bankarske garancije za fazu detaljnih geoloških istraživanja
* Prilog 2 – obrazac bankarske garancije za ispunjavanje ugovornih obaveza
* Prilog 3 – obrazac bankarske garancije za rekultivaciju
* Prilog 5- Tehnički izvještaj sa koordinatama graničnih tačaka istražno-

eksploatacionog prostora „Velji Zabio”

**2.** Prilozi i uputstva

* Obrazac A – Podaci o ponuđaču
* Obrazac B – Tehnička ponuda
* Obrazac C – Forma bankarske garancije za ponudu
* Prilog 4 – Uputstvo za podnošenje ponuda

**3.** Javni poziv